Osfossen

Osfossen er en foss ved Osen i Sunnfjord kommune i Vestland fylke. Den er blant de mest kjente fossene i Gaularvassdraget og ligger lett tilgjengelig ved fylkesvei 57. Osen bru (Fv 57) passerer like over fossen. Osfossen er den siste fossen i Gaula før elva løper ut i Dalsfjorden. Det er ca. 500 meter fra foten av fossen til fjorden.

 Laksetrapp 
Norges eldste laksetrapp, bygd i 1870, er på sørsiden av fossen.NRK Sogn og Fjordane fylkesleksikon Laksefisket under Osfossen. Besøkt 16. okt 2008. Trappen er trolig også den tredje eldste kulpetrappen i verden.FabelAktiv . Besøkt 16. okt 2008
Trappen ble konstruert av den irske laksefiskeren William T. Potts i samarbeid med fiskerikonsulent Carl Bruun. Trappen er sprengt ut i berget og bringer fisken opp et fall på 11,5 meter, lengden på trappen er ca. 45 meter, og den har stigningsforhold nær 1:4.DirNat Informasjonsside om laksetrapper. (PDF). Besøkt 16. okt 2008.

 Kraftutbygging 
Den første kraftutbyggingen i Gaularvassdraget skjedde i 1912, da bonden Halvor Lervik bygde kraftverk under Osfossen.NRK Sogn og Fjordane fylkesleksikon Ålmen kraftforsyning i Gaular. Besøkt 16. okt 2008.

Det ble i 2003 gitt konsesjons fra NVE til bygging av mikrokraftverk i fossenNVE Konsesjon. Besøkt 16. okt 2008., den var da vernet som en del av Gaularvassdraget i Verneplan IV for vassdrag.

 Referanser 

 Eksterne lenker 
 Fabelaktiv.net – informasjon om denne fossen og noen flere i Gaularvassdraget

Kategori:Fosser i Gaular
Kategori:Gaularvassdraget